Урыстәыла COVID-19 аҟынтә алаҵа асертификат аформа шьақәдырӷәӷәеит
12:06 26.10.2021 (ирҿыцуп: 12:07 26.10.2021)
© Sputnik / Алексей КуденкоВакцинация от COVID-19 в Москве
© Sputnik / Алексей Куденко/
Ишьақәырӷәӷәоу асертификат аформазы адҵа амчра аиуоит абҵара 8 инаркны.
АҞӘА, жьҭаара 26 – Sputnik. Урыстәыла Агәабзиарахьчара аминистрра COVID-19 аҟынтә алаҵа асертификат аформа шьақәнарӷәӷәеит. Абри азы адҵа кьыԥхьуп азинтә информациа аофициалтә интернет-портал аҿы.
Адҵа ҿыц амчра аиуаанӡатәи асертификатқәа абҵара 8 инаркны аҳәынҭмаҵзура апортал аҿы еиҭакны хәажәкыра акынӡа ҳәа иҭагалахоит.
Ассертификат ианыԥшуеит алаҵа ззыҟаҵоу изы адырра хадақәа: ижәла, ихьӡ, иабхьӡ, даниз, дахьиз, дахьынхо, адокумент анеиҿкаау арыцхә.
Асертификат аҿы иазԥхьагәаҭоуп QR-код аҭыԥ адагьы адокумент аҿы иарбахоит иарбан лаҵоу ауҩы изыҟаҵоу, насгьы иахьизыҟарҵаз. Ара иарбахоит аиҭалаҵаҟаҵара, амедицинатә ԥынгылақәа рзы адырра.
Асертификат аелектронтә ҟазшьа амоуп, урысшәалеи англыз бызшәалеи еиҿкаауп. Алаҵа аныҟаҵоу ашьҭахь х-мзартә мшы ирхымгакәа иҟаҵатәуп.